CELEX: 32021R1425
Language: et
Date: 2021-08-31 00:00:00
Title: Komisjoni rakendusmäärus (EL) 2021/1425, 31. august 2021, millega antakse luba kasutada lüsiini ja glutamiinhappe mangaankelaati kõigi loomaliikide söödalisandina (EMPs kohaldatav tekst)

1.9.2021   
               
               
                  ET
               
               
                  Euroopa Liidu Teataja
               
               
                  L 307/12
               
            
         KOMISJONI RAKENDUSMÄÄRUS (EL) 2021/1425,
         31. august 2021,
         millega antakse luba kasutada lüsiini ja glutamiinhappe mangaankelaati kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
                  
               
                     (2)
                  
                  
                     Vastavalt määruse (EÜ) nr 1831/2003 artiklile 7 on esitatud taotlus lubada kasutada lüsiini ja glutamiinhappe mangaankelaati. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse loa andmist lüsiini ja glutamiinhappe mangaankelaadi preparaadi kasutamiseks kõigi loomaliikide söödalisandina ning selle liigitamist söödalisandite kategooriasse „toitainelised lisandid“ ja funktsionaalrühma „mikroelementide ühendid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 10. jaanuari 2020. aasta (2) ja 27. jaanuari 2021. aasta arvamustes (3) järeldusele, et kavandatud kasutustingimuste korral ei avalda lüsiini ja glutamiinhappe mangaankelaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis järeldusele, et söödalisandi käitlemine kujutab endast kasutajate jaoks ohtu sissehingamisel ning et söödalisandit tuleks käsitada silmi ärritava ning nahka ja hingamisteid sensibiliseeriva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Toiduohutusamet jõudis järeldusele, et kõnealune söödalisand on tõhus broilerkanade puhul; seda järeldust võib laiendada kõigile muudele loomaliikidele. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (5)
                  
                  
                     Lüsiini ja glutamiinhappe mangaankelaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kasutada kõnealust preparaati käesoleva määruse lisas esitatud tingimustel.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „toitainelised lisandid“ ja funktsionaalrühma „mikroelementide ühendid“, lubatakse kasutada söödalisandina loomasöötades kõnealuses lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 31. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal (2020); 18(2): 6001.
         
            (3)  EFSA Journal (2021); 19(3): 6454.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja nimi
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Elemendi (Mn) sisaldus (mg/kg) täissöödas, mille niiskusesisaldus on 12 %
                     
                  
                        
                           Kategooria: toitainelised lisandid.
                        
                        
                           Funktsionaalrühm: mikroelementide ühendid.
                        
                     
                  
                        3b509
                     
                     
                        –
                     
                     
                        Lüsiini ja glutamiinhappe mangaankelaat
                     
                     
                        
                           Söödalisandi koostis
                        
                        Lüsiini mangaankelaatide ja glutamiinhappe mangaankelaatide segu vahekorras 1: 1 pulbrina, mille
                        mangaanisisaldus on 15–17 %,
                        lüsiinisisaldus on 20–21,5 %,
                        glutamiinhappesisaldus on 22–24 %,
                        niiskusesisaldus on kuni 3,5 % ja
                        niklisisaldus on kuni 4 ppm.
                     
                     
                        Kõik loomaliigid
                     
                     
                        –
                     
                     
                        –
                     
                     
                        Kalad: 100 (kokku)
                        Muud liigid: 150 (kokku)
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte, eelkõige seoses raskmetallide, sealhulgas nikli sisaldusega. Kui selline kasutamiskord ja sellised meetmed ei võimalda kõnealuseid ohte vastuvõetava tasemeni vähendada, kasutatakse söödalisandi ja eelsegude käitlemisel sobivaid isikukaitsevahendeid, sealhulgas silmade, naha ja hingamisteede kaitsevahendeid.
                                 
                              
                     
                        21. september 2031
                     
                  
                        
                           Toimeainete kirjeldus
                        
                        Keemilised valemid:
                        Mangaan-2,6-diaminoheksaanhappe kloriid- ja vesiniksulfaatsool:
                        C6H19ClN2O8SMn
                        Mangaan-2-aminopentaandihappe naatrium- ja vesiniksulfaatsool:
                        C5H10NNaO9SMn
                     
                  
                        Analüüsimeetodid (*1)
                        
                        Mangaani üldsisalduse määramine söödalisandis ja eelsegudes:
                        
                                    —
                                 
                                 
                                    aatomiabsorptsioonspektromeetria (AAS) (EN ISO 6869) või
                                 
                              
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510) või
                                 
                              
                                    —
                                 
                                 
                                    induktiivsidestunud plasma aatomiemissioonspektromeetria rõhu all lagundatud proovist (ICP-AES) (EN 15621).
                                 
                              Mangaani üldsisalduse määramine söödalisandis ja segasöödas:
                        
                                    —
                                 
                                 
                                    aatomiabsorptsioonspektromeetria (AAS) (komisjoni määruse (EÜ) nr 152/2009 IV lisa C osa) või
                                 
                              
                                    —
                                 
                                 
                                    aatomiabsorptsioonspektromeetria (AAS) (EN ISO 6869) või
                                 
                              
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510) või
                                 
                              
                                    —
                                 
                                 
                                    induktiivsidestatud plasma aatomiemissioonspektromeetria rõhu all lagundatud proovist (ICP-AES) (EN 15621).
                                 
                              Lüsiini- ja glutamiinhappesisalduse määramine söödalisandis:
                        
                                    —
                                 
                                 
                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS).
                                 
                              Söödalisandi kelaatstruktuuri kinnitamine:
                        
                                    —
                                 
                                 
                                    spektromeetria infrapunaala keskosas koos kõnealuse mikroelemendi, lüsiini ja glutamiinhappe sisalduse määramisega söödalisandis.
                                 
                              
                  
               (*1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports.